| Medaljeoversikt |
| --- |
| Konkurrerte for Frankrikes flagg Frankrike |
| Friidrett EM innendørs |
| Sølv | Praha 2015 | 60 m hekk |
| Friidrett Middelhavslekene |
| Sølv | Pescara 2009 | 110 m hekk |
| Konkurrerte for Frankrikes flagg / Martiniques flagg Martinique |
| Friidrett CARIFTA Games (U20) |
| Sølv | Bacolet 2005 | 4x100 m |

**Dimitri Bascou** (født 20. juli 1987 i Schœlcher på Martinique) er en fransk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i semifinalen på 110 meter hekk.

Idrettskarriere
---------------

2004-05
Bascou ble fransk ungdomsmester på 4 x 100 meter i 2004. Han representerte Martinique ved CARIFTA Games 2005, der Martinique kom på 2.-plass på 4 x 100 meter stafett i juniorklassen (U20). På 4 x 400 meter kom de på 5.-plass, og individuelt kom han på 4.-plass på 110 meter hekk. Ved det franske juniormesterskapet i friidrett 2005 kom han på 6.-plass. 

2007-09
Han representerte Frankrike ved U23-EM i friidrett 2007, men ble slått ut med 4. beste tid i sitt innledningsheat på 110 meter hekk. Samme år kom han på 4.-plass ved det franske U23-mesterskapet i friidrett. 

Ved U23-EM i friidrett 2009 nådde han finalen, der han løp på 13,66 og endte på 4.-plass på 110 meter hekk. Ved Middelhavslekene 2009 kom han på 2.-plass på 110 meter hekk, kun slått av spanske Jackson Quiñónez. Ved VM i friidrett 2009 ble han slått ut i semifinalen, der han løp på 13,49 og ny personlig rekord. På nasjonalt nivå vant han både U23-klassen og i seniorklassen i 2009. 

2010-11
Også ved EM i friidrett 2010 satte han ny personlig rekord i finalen, her løp han på 13,41 og endte på 4.-plass. Som året før ble han fransk mester på 110 meter hekk i 2010. 

I mars 2011 deltok han ved EM i friidrett innendørs 2011. Her deltok han på 60 meter hekk, og kvalifiserte seg til finalen. I finalen løp han på 7,64 og kom på 6.-plass. Han deltok også på 110 meter hekke ved Sommeruniversiaden 2011, der han kom på 4.-plass i finalen. Han ble slått ut i semifinalen på 110 meter hekk ved VM i friidrett 2011 i Daegu. Han vant både 60 meter hekk ved det franske innendørsmesterskapet og 110 meter hekk ved det franske utendørsmesterskapet i 2011. 

2012-13
Han ble slått ut i semifinalen ved Sommer-OL 2012, der han løp på 13,55. Han ble også slått ut i semifinalen på 60 meter hekk ved EM i friidrett innendørs 2013. Ved Middelhavslekene 2013 nådde han finalen, der han endte på 4.-plass. 

2014
Ved EM i friidrett 2014 kvalifiserte han seg til finalen, etter å ha løpt på 13,35 og 13,33 i innledningsheatet og semifinalen. I finalen løp han inn til 3.-plass, men ble senere diskvalifisert for å ha løpt utenfor banen sin, dermed gikk bronsen til hans lagkamerat Pascal Martinot-Lagarde. 

2015
Bascou vant sin andre nasjonale innendørstittel på 60 meter hekk i 2015. Han fikk sølv på 60 meter hekk ved EM i friidrett innendørs 2015 i Praha. Her ble han slått av Pascal Martinot-Lagarde med ett hundredels sekund. I semifinalen ved VM i friidrett 2015 satte han personlig rekord med tiden 13,16, og han kom på 5.-plass i finalen, der han løp på 13,17. 

2016
Den 13. februar satte han ny personlig og fransk rekord på 60 meter hekk, da han vant 60 meter hekk ved ISTAF Indoor i Berlin. Tiden hans ble 7,41, noe som gjorde ham til den nest raskeste europeiske utøveren i denne øvelsen noen sinne. Han deltok ikke ved det franske innendørsmesterskapet i slutten av februar 2016.

Referanser
----------

1. ↑   World Athletics Database, World Athletics utøver-ID 204048[Hentet fra Wikidata]
2. ↑   pantheon.world, besøkt 9. oktober 2017[Hentet fra Wikidata]
3. ↑   NOR VJSX1634849D[Hentet fra Wikidata]
4. ↑  «Athletics at the 2012 London Summer Games: Men's 110 metres Hurdles». sports-reference.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. august 2013.  «Arkivert kopi». Archived from the original on 8. november 2012. Besøkt 26. august 2013. CS1-vedlikehold: Uheldig URL (link)
5. ↑  L'equipe - *Record de France et MPM du 60m haies pour Dimitri Bascou en 7"41*, besøkt 10. mars 2016.

Eksterne lenker
---------------

* (en) Dimitri Bascou – Olympics.com Rediger på Wikidata

* (en) Dimitri Bascou – Olympic.org Rediger på Wikidata

* (en) Dimitri Bascou – Olympedia Rediger på Wikidata

* (en) Dimitri Bascou – Sports-Reference (OL-resultater – arkivert) Rediger på Wikidata

* (fr) Dimitri Bascou – Frankrikes olympiske komité Rediger på Wikidata

* (en) Dimitri Bascou – World Athletics Rediger på Wikidata

* (en) Dimitri Bascou – European Athletic Association Rediger på Wikidata

* (fr) Dimitri Bascou – Fédération française d athlétisme Rediger på Wikidata

* (en) Dimitri Bascou – Diamond League Rediger på Wikidata

* (en) Dimitri Bascou – Track and Field Statistics Rediger på Wikidata
* (en) Profil hos AllAthletics.com Arkivert 30. mars 2015 hos Wayback Machine.

  


| * v
* d
* r
Europamestere på 110 meter hekk |
| --- |
| 
* **1934**: József Kovács
* **1938**: Donald Finlay
* **1946**: Håkan Lidman
* 1950: André-Jacques Marie
* 1954: Jevgenij Bulantsjik
* 1958: Martin Lauer
* 1962: Anatolij Mikhailov
* 1966: Eddy Ottoz
* 1969: Eddy Ottoz
* 1971: Frank Siebeck
* 1974: Guy Drut
* 1978: Thomas Munkelt
* 1982: Thomas Munkelt
* 1986: Stéphane Caristan
* 1990: Colin Jackson
* **1994**: Colin Jackson
* **1998**: Colin Jackson
* 2002: Colin Jackson
* 2006: Staņislavs Olijars
* 2010: Andy Turner
* 2012: Sergej Sjubenkov
* **2014**: Sergej Sjubenkov
* **2016**: Dimitri Bascou
* **2018**: Pascal Martinot-Lagarde
* **2022**: Asier Martínez

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Prabook
 |